**Anexa 1**

**Termeni de referință**

Keystone Moldova anunță concurs de selectare a unui consultant, *persoană fizică sau juridică*, în domeniul video, care va realiza 4 filme de scurt-metraj (maxim 5 min.) despre dreptul la educație a copiilor/tinerilor cu dizabilități intelectuale, de vedere, de auz și cu tulburări din spectrul autist (TSA).

Filmele trebuie să pună accent pe dreptul la educație a copiilor / tinerilor cu dizabilități, astfel încât acestea să fie acceptați ca membri valoroși în instituțiile de învățământ. Filmele vor fi utilizate de către angajații Keystone Moldova în cadrul seminarelor, training-urilor și activităților de promovare a serviciilor.

**RESPONSABILITĂŢILE CONSULTANTULUI ÎN DOMENIUL VIDEO:**

* Elaborarea în comun cu Keystone Moldova a conceptului și scenariile pentru filme;
* Elaborarea în comun cu Keystone Moldova a graficului de deplasări pentru desfăşurarea filmărilor;
* Elaborarea planurilor de lucru individuale pentru fiecare persoană cu dizabilități / părinte / pedagog / reprezentant SAP / consultant în vederea realizării filmărilor;
* Coordonarea planurilor cu coordonatorul de proiect;
* Documentarea detaliată despre fiecare filmare și respectarea cerințelor care vor fi înaintate de Keystone Moldova în Solicitările pentru fiecare film în parte;
* Deplasarea la instituțiile de învățământ / la Serviciile de Asistență Psihopedagogică / la consultanți, pentru organizarea filmărilor şi realizarea istoriilor video;
* O abordare corectă din punct de vedere etic a diferitelor aspecte din viața persoanelor cu dizabilităţi;
* Realizarea (filmări și editare video) a 4 filme scurte cu durata de până la 5 minute fiecare. Scenariile filmelor vor fi realizate împreună cu coordonatorul de proiect;
* Realizarea scurt-metrajelor în perioada stabilită (Martie 2023) şi la un nivel profesionist;
* Transmiterea drepturilor de proprietate asupra scurt-metrajelor în favoarea Keystone Moldova;
* Comunicarea eficientă, în timp şi în mod profesional, cu toţi membrii echipei şi Directorul executiv;
* Menținerea unor relații pozitive prin comunicare deschisă cu membrii echipei, familii, persoane cu dizabilități şi alți parteneri de proiect;
* Menținerea unor standarde profesionale înalte în timpul interacțiunii cu persoanele cu dizabilități şi cu partenerii proiectului;
* Folosirea echipamentului profesional propriu pentru filmări;
* Alte obligațiuni şi responsabilități necesare realizării scopului proiectului.

**REZULTATE / PRODUSE AŞTEPTATE:**

* Un film de max. 5 min. despre drepturile la educație a copiilor / tinerilor cu **dizabilitate intelectuală**;
* Un film de max. 5 min. despre drepturile la educație a copiilor / tinerilor cu **dizabilitate de vedere**;
* Un film de max. 5 min. despre drepturile la educație a copiilor / tinerilor cu **dizabilitate de auz**;
* Un film de max. 5 min. despre drepturile la educație a copiilor / tinerilor cu **Tulburări din Spectrul Autist**;

**CERINŢE DE CALIFICARE:**

* Studii / cursuri în domeniul video;
* Experiență în domeniu de minim doi ani;
* Calificare în tehnologia și editarea video;
* Abilități de comunicare şi organizaționale;
* Experiență de comunicare / lucru cu persoanele cu dizabilităţi.

**TERMENUL CONSULTANŢEI:** Consultantul va fi angajat în perioada 1 - 31 martie 2023.